የአዲስ አበባ ሴቶች ማህበር ለ150 ሴቶች የልብስ ስፌት ማሽን አበረከተ
የአዲስ አበባ ሴቶች ማህበር ለ150 ሥራ የሌላቸው  ሴቶች የልብስ ስፌት ማሽን ማበርከቱን አስታወቀ ።የአዲስ አበባ ሴቶች ማህበር በ20ዓመት ጉዞው ሴቶችን ከድህነት ለማላቀቅ በርካታ ሥራዎችን ሲሠራ መቆየቱን  አስታውቋል ፡፡የልብስ ሥፌት ማሽን የተሰጣቸው ሴቶችም ከአዲስ አበባ ቴክኒክና ሙያ ለ6 ወር ስልጠና የወሰዱ እና ከዚህ በፊት ሙያው ኑሯቸው በማሽን እጦት ምክንያት ቤታቸው ያለ ሥራ የተቀመጡ ሴቶች ናቸው፡፡የአዲስ አበባ ሠራተኛና ማህበራዊ ጉዳይ ቢሮ የልብስ ስፌት ማሽን ድጋፉ በማድረግ የበኩሉን አስተዋጽኦ የተወጣ  ሲሆን በዚህ ዙር ያልወሰዱ ሌሎች 150 ሴቶችም ደግሞ በቅርቡ የልብስ ስፌት ማሽን ድጋፍ  እንደሚደረግላቸው በማህበሩ ተገልጿል፡፡የልብስ ስፌት ማሽን ድጋፍ የተደረገላቸው ሴቶችም በማሽኑ ሥራ ሰርተው ይለወጣሉ እንዲሁም ቤተሰቦቻቸውን ህይወት ያሻሽላሉ ተብሎ እንደሚጠበቅ ተመልክቷል ። 